Det ble spekulert i om navnet på albumet var en referanse til adressen hvor Prince leide et hus i Los Angeles. Eieren av huset (NBA-spilleren Carlos Boozer) saksøkte Prince, og adressen viste seg å være 1235 Sierra Alta Way. Prince har derimot ofte referert til eiendommen som nr. 3121, og i søksmålet kommer det frem at han hadde malt disse tallene på en av veggene, og i selve omslaget på albumet nevnes det at platen ble spilt inn i «Paisley Park Studios og 3121».